|  |
| --- |
|  |
| grb7**REPUBLIKA HRVATSKA** |
| PRIMORSKO-GORANSKA ŽUPANIJA |
|  |
| UPRAVNI ODJEL ZA PROSTORNO UREĐENJE, GRADITELJSTVO I ZAŠTITU OKOLIŠA |
| KLASA: | UP/I-361-03/19-06/219 |
| URBROJ | 2170-03-01/7-25-9 |
| Rijeka, | 21. ožujak 2025. |

Primorsko-goranska županija, Upravni odjel za prostorno uređenje, graditeljstvo i zaštitu okoliša, rješavajući po zahtjevu kojeg je zatražio investitor MARČELJA DAVOR, Dražice, Planinska 28, OIB: 05878135082, zastupan putem opunomoćenika Marina Hajdukovića, iz Ureda ovlaštenog arhitekta Marin Hajdukovića, Rijeka, Pomerio 7, OIB: 48920235687, na temelju članka 99. stavak 1. Zakona o gradnji („Narodne novine“ br. 153/13, 20/17, 39/19), a u svezi članka 63. stavak 1. Zakona o izmjenama i dopunama Zakona o gradnji (Narodne novine, broj 145/24), izdaje slijedeću

**G R A Đ E V I N S K U D O Z V O L U**

1. Dozvoljava se rekonstrukcija poslovne zgrade u stambeno-poslovnu građevinu (jedan poslovni prostor - skladište sa uredom i dvije stambene jedinice) i uklanjanje pomoćne građevine, na novoformiranoj k.č. 1806/779, k.o. Dražice (nastala od dijela k.č. 1806/670, k.o. Dražice), druge skupine, po zahtjevu investitora Marčelja Davora, Dražice, Planinska 28, OIB: 05878135082, u skladu sa glavnim projektom, zajedničke oznake: 12/18\_GP-A, koji je ovjerio glavni projektant ovlašteni arhitekt Marin Hajduković, mag.arh., broj ovlaštenja A 3510, a sastavni je dio građevinske dozvole.

2. Glavni projekt iz točke 1. izreke ove dozvole sadržava 5 mapa:

- Mapa broj 1: Arhitektonski projekt, izrađen u Uredu ovlaštenog arhitekta Marina Hajdukovića, Rijeka, broj projekta: 12/18-GP-A, od prosinca 2018. godine, projektant ovlašteni arhitekt Marin Hajduković, mag.arh., broj ovlaštenja A 3510,

- Mapa broj 2: Elaborat zaštite na radu, izrađen u Mep projekt d.o.o., Pazin, broj: 24167-ZNR, od prosinca 2018. godine, projektant ovlašteni inženjer strojarstva Toni Lakošeljac, dipl.ing.stroj., broj ovlaštenja S 1826

- Mapa broj 3: Građevinski projekt konstrukcije, izrađen u Delta inženjering d.o.o., Rijeka, broj projekta: 15-19, od travnja 2019. godine, projektant ovlašteni inženjer građevinarstva Luka Španjol, dipl.ing.građ., broj ovlaštenja G 5484,

- Mapa broj 4: Elektrotehnički projekt, broj projekta: 19079-GL, od svibnja 2019. godine, izrađen u OM Projekt d.o.o., Rijeka, projektant ovlašteni inženjer elektrotehnike Tomislav Jakominić, mag.ing.el., broj ovlaštenja: E 2692,

- Mapa broj 5: Strojarski projekt - instalacija grijanja, hlađenje i ventilacije, izrađen u Elektro projekt d.o.o., Varaždin, broj projekta: 2007/081, od prosinca 2018. godine, projektant ovlašteni inženjer strojarstva Zoran Bahunek, dipl.ing.stroj., broj ovlaštenja S 1699.

3. Ova građevinska dozvola prestaje važiti ako investitor ne pristupi građenju u roku od tri godine od dana pravomoćnosti iste.

4. Investitor je dužan građenje građevine iz točke 1. izreke ovoga rješenja te stručni nadzor građenja povjeriti osobama koje ispunjavaju uvjete za obavljanje djelatnosti građenja, odnosno obavljanja stručnog nadzora građenja.

5. Investitor je dužan ovom tijelu prijaviti početak građenja najkasnije osam dana prije početka građenja.

6. Građevina iz točke 1. ovoga rješenja može se početi koristiti, odnosno staviti u pogon nakon što investitor ishodi uporabnu dozvolu za građevinu.

**O b r a z l o ž e n j e**

Investitor MARČELJA DAVOR, Dražice, Planinska 28, OIB: 05878135082, zastupan putem opunomoćenika Marina Hajdukovića, iz Ureda ovlaštenog arhitekta Marin Hajdukovića, Rijeka, Pomerio 7, OIB: 48920235687, zatražio je podneskom od 24. travnja 2019. godine izdavanje građevinske dozvole za rekonstrukcija poslovne zgrade u stambeno-poslovnu građevinu i uklanjanje pomoćne građevine, na novoformiranoj k.č. 1806/779, k.o. Dražice (nastala od dijela k.č. 1806/670, k.o. Dražice). Za predmetnu zgradu izdano je rješenje o izvedenom stanju, KLASA: UP/I-361-03/13-13/1677, URBROJ: 2170/1-03-01/20-16-12, od 29. lipnja 2016. godine, pravomoćno od 28. srpnja 2016. godine, izdano od Primorsko-goranske županije, Upravnog odjela za prostorno uređenje, graditeljstvo i zaštitu okoliša. Isto tako, na predmetnoj građevnoj čestici nalaze se dvije postojeće pomoćne građevine, za koje je izdano rješenje o izvedenom stanju, KLASA: UP/I-361-03/13-13/731, URBROJ: 2170/1-03-01/8-15-7, od 3. travnja 2015. godine, pravomoćno 4. svibnja 2015. godine. Pomoćna građevina na sjeveroistočnoj strani građevne čestice, veličine 3,57 x 13,21 m se zadržava, dok se pomoćna građevina veličine 3,31 m x 7,45 m smještena na jugoistočnom dijelu čestice uklanja.

Predmetnom rekonstrukcijom umjesto dva poslovna prostora u prizemlju nastaje jedan poslovni prostor te se nadograđuju dvije stambene jedinice na katu.

Uz zahtjev, investitor je priložio dokumente propisane odredbom članka 108. st. 2. i st. 4. Zakona gradnji, i to:

- tri primjerka glavnog projekta,

- izjave projektanata da je glavni projekt izrađen u skladu s prostornim planom i drugim propisima u skladu s kojima mora biti izrađen,

- dokaz pravnog interesa za izdavanje građevinske dozvole i to:

* Izvadak iz zemljišne knjige, broj zk uloška: 1698, k.o. Dražice, OSS evidencijski broj 124252/2021, od 20. srpnja 2021., izdan od Općinskog suda u Rijeci, Zemljišnoknjižni odjel Rijeka, iz kojeg je vidljivo da je investitor vlasnik k.č. 1806/670, k.o. Dražice

 U postupku izdavanja građevinske dozvole utvrđeno je :

* da su uz zahtjev su priloženi svi propisani dokumenti iz članka 108. stavak 2. Zakona o gradnji,
* da su izdane propisane potvrde glavnog projekta u smislu odredbe članka 81. Zakona o gradnji i to:
	+ HEP-Operator distribucijskog sustava d.o.o., DP Elektroprimorje Rijeka, Broj i znak: 4012/6622/21RS-5054-2021, od 27. srpnja 2021. godine,
	+ Ministarstvo unutarnjih poslova, Ravnateljstvo civilne zaštite, Područni ured civilne zaštite Rijeka, Služba inspekcijskih poslova Rieka, KLASA: 214-02/21-04/3869, URBROJ; 511-01-375-21-3-AZ, od 24. kolovoza 2021. godine
	+ Državni inspektorat, Područni ured Rijeka, Služba sanitarne inspekcije, KLASA: 540-02/21-03/8471, URBOJ; 443-02-02-03-21-2, od 30. srpnja 2021. godine
	+ KD Vodovod i kanalizacija d.o.o. Rijeka, Znak i broj: BB-2246/1, od 11. kolovoza 2021. godine,
	+ Općina Jelenje, Jedinstveni upravni odjel, KLASA: 350-05/19-01/3, URBROJ: 2170/04-01-1/21-4, od 18. srpnja 2021. godine
	+ Hrvatska regulatorna agencija za mrežne djelatnosti, Zagreb, KLASA: 361-03/19-02/5434, URBROJ: 376-05-3-19-2, od 13. lipnja 2019. godine
* da je uvidom u glavni projekt iz točke 1. izreke ove dozvole, izrađenom po ovlaštenim osobama, utvrđeno da je taj projekt izrađen u skladu sa uvjetima slijedeće prostorno planske dokumentacije u smislu članka 110. stavka 1. točke 3.: Prostorni plan uređenja Općine Jelenje ("Službene novine Primorsko-goranske županije", broj 40/07, 15/11, 37/12, 38/14, 9/17 i „Službene novine Općine Jelenje“, 5/18, 14/18, 20/19) i to člancima: 2., 12., 13., 17., 20., 25. navedenog Plana,
* kako se radi o rekonstrukciji građevine, sukladno članku 110. stavak 4. Zakona o gradnji, ne postoji obveza utvrđivanja mogućnosti priključenja na prometnu površinu (građevina ima pristup k.č. 1806/138, k.o. Dražice – nerazvrstanu cestu broj 11, preko k.č. 1806/299, k.o. Dražice), sanitarne i potrošne vode odvode se u nepropusnu sabirnu jamu, dok se oborinske vode s krovnih površina upuštaju u teren putem upojnih bunara,
* da je glavni projekt izradila ovlaštena osoba, da je propisano označen, te izrađen na način da je onemogućena promjena njegova sadržaja odnosno zamjena njegovih dijelova,
* da je priložena punomoć za zastupanje od 13. kolovoza 2018. godine.
* da je strankama u postupku omogućeno da izvrše uvid u spis preporučenim pozivom od 1. siječnja 2025. godine (povratnice u spisu) te javnim pozivom od 3. ožujka 2025. godine. Pozivu se nije odazvala niti jedna stranka.

Slijedom iznesenoga odlučeno je kao u izreci ove građevinske dozvole. Ova građevinska dozvola izdana je pozivom na odredbu članka 110. stavak 4. Zakona o gradnji („Narodne novine“ br. 153/13).

Prema Zakonu o upravnim pristojbama („Narodne novine“ br. 115/16), opća pristojba za zahtjev po Tar. broju 1. i 2. plaćena je u cijelosti (70,00 kn u biljezima). Prema tarifnom broju 20. Uredbe o tarifi upravnih pristojbi (Narodne novine, broj 156/22). upravna pristojba za izdavanje ove građevinske dozvole plaćena je u iznosu od 106,18 eura na račun broj HR7424020061800008005.

UPUTA O PRAVNOM LIJEKU:

Protiv ovog rješenja može se izjaviti žalba Ministarstvu prostornoga uređenja, graditeljstva i državne imovine, u roku od 15 dana od dana primitka. Žalba se predaje putem tijela koje je izdalo ovaj akt neposredno u pisanom obliku, poštom preporučeno, elektroničkim putem ili usmeno na zapisnik.

Stranka se može odreći prava na žalbu neposredno u pisanom obliku, poštom preporučeno, elektroničkim putem ili usmeno na zapisnik, od dana primitka prvostupanjskog rješenja do dana isteka roka za izjavljivanje žalbe.

Na žalbu se plaća pristojba u iznosu 6,64 eura prema tarifnom broju 3. Uredbe o tarifi upravnih pristojbi.

 **Savjetnica za**

**prostorno uređenje i graditeljstvo II**

 **Tanja Knežić, dipl.iur.**

DOSTAVITI:

1. Investitoru putem opunomoćenika:

 Marin Hajduković, iz Ureda ovlaštenog arhitekta Marina Hajdukovića,

 Rijeka, Pomerio 7

2. Strankama koje se nisu odazvale pozivu za uvid,

 izlaganjem na oglasnoj ploči u trajanju od 8 dana

3. U spis, ovdje

Na znanje (po izvršnosti):

1. Primorsko-goranska županija,

 Upravni odjel za turizam, poduzetništvo i ruralni razvoj,

 Odsjek za gospodarstvo i turizam, Rijeka, Riva 10

2. Općina Jelenje, Dražice, Dražičkih boraca 64